CELEX: 32021R1771
Language: fi
Date: 2021-10-07 00:00:00
Title: Komission asetus (EU) 2021/1771, annettu 7 päivänä lokakuuta 2021, Euroopan parlamentin ja neuvoston asetuksen (EY) N:o 396/2005 liitteen I muuttamisesta retiisin lehtien osalta (ETA:n kannalta merkityksellinen teksti)

8.10.2021   
               
               
                  FI
               
               
                  Euroopan unionin virallinen lehti
               
               
                  L 356/30
               
            
         KOMISSION ASETUS (EU) 2021/1771,
         annettu 7 päivänä lokakuuta 2021,
         Euroopan parlamentin ja neuvoston asetuksen (EY) N:o 396/2005 liitteen I muuttamisesta retiisin lehtien osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Eläin- ja kasviperäiset tuotteet, joihin asetuksessa (EY) N:o 396/2005 vahvistettuja torjunta-ainejäämien enimmäismääriä sovelletaan mainitun asetuksen säännösten mukaisesti, luetellaan mainitun asetuksen liitteessä I.
                  
               
                     (2)
                  
                  
                     Komission asetuksella (EU) 2018/62 (2) muun muassa sisällytettiin hyödyke ”retiisin lehdet” liitteessä I olevaan B osaan ja liitettiin se hyödykkeeseen ”lehtikaalit” saman liitteen A osassa. Tämän seurauksena lehtikaaleja koskevia jäämien enimmäismääriä sovelletaan myös retiisin lehtiin.
                  
               
                     (3)
                  
                  
                     Koska asetuksen (EU) 2018/62 hyväksymisajankohtana ei ollut käytettävissä jäämäkokeista saatavia tietoja, joiden perusteella olisi voitu vahvistaa, onko tämä luokittelu asianmukainen, komission asetuksessa (EU) 2018/1049 (3) vahvistettiin siirtymäaika. Jotta jäsenvaltiot voisivat tuottaa tällaisia tietoja, lisättiin hyödykkeeseen ”retiisin lehdet” liittyvä alaviite, jossa kyseinen hyödyke vapautettiin ”lehtikaaleja” koskevan jäämien enimmäismäärän soveltamisesta 31 päivään joulukuuta 2021 saakka.
                  
               
                     (4)
                  
                  
                     Koska tällaisia tietoja tuottavat jäsenvaltiot ovat äskettäin ilmoittaneet komissiolle, että tietojen tuottaminen on viivästynyt, kyseistä siirtymäaikaa olisi pidennettävä vielä kolmella vuodella, jotta kokeet ja niiden arviointi voidaan saattaa päätökseen.
                  
               
                     (5)
                  
                  
                     Sen vuoksi asetuksen (EY) N:o 396/2005 liitteessä I olevaa kyseistä alaviitettä olisi muutettava.
                  
               
                     (6)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EY) N:o 396/2005 liitteessä I olevan B osan alaviite 3 seuraavasti:
            
                        ”(3)
                     
                     
                        Jäämien enimmäismääriä sovelletaan retiisin lehtiin 1 päivästä tammikuuta 2025”.
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä lokakuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 70, 16.3.2005, s. 1.
         
            (2)  Komission asetus (EU) 2018/62, annettu 17 päivänä tammikuuta 2018, Euroopan parlamentin ja neuvoston asetuksen (EY) N:o 396/2005 liitteen I korvaamisesta (EUVL L 18, 23.1.2018, s. 1).
         
            (3)  Komission asetus (EU) 2018/1049, annettu 25 päivänä heinäkuuta 2018, Euroopan parlamentin ja neuvoston asetuksen (EY) N:o 396/2005 liitteen I muuttamisesta (EUVL L 189, 26.7.2018, s. 9).